uga kudu luwih sregep lan gamben, sengkud, gumregut ngripta lan terus ngripta. Kepriye carane supaya geguritan-geguritan terus siremeni lan digandrungi dening para pemaos. Para novelis lan pangripta cerkak uga kudu luwih ubed lan sregep anggone ningkatake bobot utawa kualitase karya-karyane. Aja mung mikirake pira honore nulis, nanging uga katresnan kita marang sastra Jawa. Kanthi cara-cara kasebut, karya-karya sastra Jawa pranyata bisa mumpangati tumrap bebrayan agung. Bisa mujudake santapan rohani, kang ngajab marang para maos supaya luwih ngregani lan nresnani